Source: https://www.stiridefocsani.ro/video-gica-popescu-venit-la-focsani-pentru-semna-un-contract-de-parteneriat-cu-csm-2007-focsani-copiii-vor-putea-sa-aiba-un-viitor-la-viitorul-constanta-spune-primarul
Timestamp: 2020-05-30 18:05:13+00:00

Document:
VIDEO: Gică Popescu a venit la Focșani pentru a semna un contract de parteneriat cu CSM 2007 Focșani. „Copiii vor putea să aibă un viitor la Viitorul Constanța”, spune primarul | Stiri de Focsani
Sport 22 Noiembrie 2019 / 0 comentarii / ... vizualizari
Tinerii fotbaliști care joacă la CSM Focșani 2007 ar putea avea o șansă la o evoluție de top. Cunoscutul fotbalist Gheorghe (Gică) Popescu a venit la Focșani pentru a bate palma cu autoritățile locale, într-o „afacere” - au subliniat toți - avantajoasă. Fotbaliștii cu vârste cuprinse între 10 și 15 ani, care au rezultate bune, vor merge la Constanța, unde își vor continua pregătirea.
Azi, în prezența presei, factorii implicați au semnat contractul de parteneriat între Clubul Sportiv Municipal 2007 Focșani, Clubul Sportiv Academia de Fotbal Gheorghe Hagi și Fotbal Club Viitorul Constanța.
Video of semnare contract CSM Focsani
Video of Gica Popescu contract CSM
Gică Popescu și-a exprimat încrederea în potențialul jucătorilor de la CSM Focșani, chiar dacă (momentan) rezultatele nu sunt tocmai din cele mai fericite.
Video of parteneriat Gica Popescu
Până acum - a explicat fotbalistul Zoltan Martin Iașko, reprezentant al Academiei de Fotbal Gheorghe Hagi - au fost semnate parteneriate și cu alte cluburi din țară.
Video of parteneriate Zoltan Martin Iașko
Primarul Focșaniului a ținut să precizeze că își dorește ca fotbaliștii care joacă aici să aibă performanțe și crede că acest tip de colaborare este calea spre succes. „Trebuie să le oferim șansa de a se face vizibili în sportul mare. Așa părinții pot avea certitudinea că tot efortul pe care îl depun dumnealor - pentru că știm că părinții depun eforturi considerabile - se merită. Pentru că, dacă copiii fac performanță, vor avea un viitor... la Viitorul Constanța. Este dorința noastră”, a spus primarul Cristi Valentin Misăilă.
Video of primar CSM 2007 Focsani
Taguri: sport, stiri de focsani, parteneriat fotbal, viitorul constanta, academia hagi, gica popescu
Izolarea la domiciliu a persoanelor care se întorc din străinătate, este valabilă până în 15 iunie 7 ore 18 minute

References: CSM 
 CSM 
 CSM 
 CSM

 CSM 
 CSM